Gediminas Navaitis

Gediminas Navaitis (g. 1948 m. spalio 19 d. Vilniuje) – psichologas konsultantas, šeimos (konsultavimo) psichologas ir psichoterapeutas, politikas (Seimo narys), publicistas, psichologijos populiarintojas.

 Biografija 
Baigė Vilniaus A. Vienuolio mokyklą. 1969–1974 m. studijavo psichologiją Vilniaus universiteto Filosofijos fakultete, įgijo psichologo specialybę.

1975 m. LSSR mokslų akademijos Filosofijos, sociologijos ir teisės instituto jaunesnysis mokslinis bendradarbis. Baigė Leningrado universiteto aspirantūrą, apgynė psichologijos mokslų kandidato disertaciją (1979 m.), socialinių mokslų daktaras.

1979–1998 m. Pedagogikos mokslinio tyrimo instituto vyresnysis mokslinis bendradarbis, nuo 1979 m. psichologinės konsultacijos, nuo 1989 m. vedybinių pažinčių tarnybos „Santuoka“ vadovas.
M. Romerio universiteto docentas (nuo 1998 m.).

Mokslo ir mokslo populiarinimo straipsnių, 27 knygų lietuvių ir užsienio kalbomis autorius. Lietuvos psichoterapijos draugijos valdybos narys, Lietuvos grupinės psichoterapijos asociacijos išrinktasis prezidentas, Rusijos pedagogikos ir socialinių mokslų akademijos narys, pažinčių svetainės DarniPora.lt valdybos narys .

Gediminas Navaitis vedęs; žmona Julita, LEU docentė. Vaikai – Auksė, Tadas ir Aistė.http://www3.lrs.lt/n/rinkimai/seim96/kandvl.htm-17787.htm http://www.vrk.lt/rinkimai/400_lt/Kandidatai/Kandidatas22050/Kandidato22050Anketa.html 

 Politika 
Gediminas Navaitis – Lietuvos respublikos liberalų sąjūdžio narys iki 2012 metų sausio 31 dienos. Tų pačių metų birželio 21 d. pašalintas ir iš Liberalų sąjūdžio frakcijosG.Navaitis pašalintas iš Liberalų sąjūdžio frakcijos (Delfi.lt, 2012 m. birželio 21 d. 12:25). 2008 m. kandidatavo vienmandatėje Žirmūnų apygardoje (Nr. 4), LLS sąraše 12 numeriu; Porinkiminis numeris – 12. 2008–2012 m. LR Seimo narys.
2017 m. išrinktas Lietuvių tautininkų ir respublikonų sąjungos vicepirmininkuhttp://www.ve.lt/naujienos/lietuva/lietuva/arvydo-juozaicio-sprendimas---rugsejo-viduryje-1658120/.

 Šaltiniai 

 Nuorodos 
 Gedimino Navaičio labdaros ir paramos fondas

Kategorija:Seimo nariai
Kategorija:Lietuvos psichologai
Kategorija:Lietuvos psichoterapeutai
Kategorija:Lietuvos publicistai
Kategorija:Lietuvos mokslo populiarintojai